**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԱՆՁՆԱԿԱՆ ՏՎՅԱԼՆԵՐԻ ՊԱՇՏՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Անձնական տվյալների պաշտպանության մասին» 2015 թվականի մայիսի 18-ի ՀՕ-49-Ն օրենքի 3-րդ հոդվածի 1-ին մասի 8-րդ կետն ուժը կորցրած ճանաչել:

**Հոդված 2.**Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԷԼԵԿՏՐՈՆԱՅԻՆ ՓԱՍՏԱԹՂԹԻ ԵՎ ԷԼԵԿՏՐՈՆԱՅԻՆ ԹՎԱՅԻՆ ՍՏՈՐԱԳՐՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**«Էլեկտրոնային փաստաթղթի և էլեկտրոնային թվային ստորագրության մասին» 2004 թվականի դեկտեմբերի 14-ի ՀՕ-40-Ն օրենքի 2-րդ հոդվածից հանել «տեղեկատվական համակարգ» հասկացությանը տրված սահմանումը:

**Հոդված 2.**Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**1985 թվականի դեկտեմբերի 6-ի Վարչական իրավախախտումների վերաբերյալ Հայաստանի Հանրապետության օրենսգիրքը (այսուհետ՝ Օրենսգիրք) լրացնել նոր 193.4-րդ հոդվածով՝ հետևյալ բովանդակությամբ.

**«Հոդված 193.4.** «**Կիբեռանվտանգության մասին» օրենքի պահանջները խախտելը**

1. Ծառայություն մատուցողների կողմից «Կիբեռանվտանգության մասին» օրենքով (սույն հոդվածում այսուհետ` Օրենք) սահմանված կարգով և դեպքերում լիազոր մարմնին չծանուցելը, եթե արարքը չի պարունակում հանցագործության հատկանիշներ՝

առաջացնում է տուգանք` սահմանված նվազագույն աշխատավարձի հինգհարյուրապատիկից յոթ հարյուրապատիկի չափով:

1. Օրենքով սահմանված դեպքերում և կարգով կիբեռմիջադեպի հետևանքով հնարավոր ազդեցության ենթարկված անձանց կամ հանրությանը չծանուցելը՝

առաջացնում է նախազգուշացում կամ տուգանք` սահմանված նվազագույն աշխատավարձի երկուհարյուրապատիկից երեքհարյուրապատիկի չափով:

1. Օրենքով սահմանված դեպքերում և կարգով կիբեռմիջադեպի ծանրության, ձեռնարկված միջոցառումների և կիբեռմիջադեպի ունեցած հետևանքների մասին կազմված հաշվետվությունը լիազոր մարմին չտրամադրելը՝

առաջացնում է նախազգուշացում կամ տուգանք` սահմանված նվազագույն աշխատավարձի երեքհարյուրապատիկից հինգհարյուրապատիկի չափով:

1. Ծառայություն մատուցողի կողմից տեղեկատվական համակարգերում և կրիտիկական տեղեկատվական ենթակառուցվածքներում Օրենքով և Հայաստանի Հանրապետության կառավարության կողմից սահմանված կիբեռանվտանգության պահանջները չապահովելը՝

առաջացնում է տուգանք` սահմանված նվազագույն աշխատավարձի երեքհազարապատիկից հինգհազարապատիկի չափով:

1. Կիբեռանվտանգության ոլորտում միջազգային կամ ազգային ստանդարտներով սահմանված չափանիշները և պահանջները չպահպանելը կամ ոչ պատշաճ պահպանելը կամ համապատասխանությունը հավաստող փաստաթուղթ չունենալը՝

առաջացնում է տուգանք` սահմանված նվազագույն աշխատավարձի յոթհազարապատիկից տասհազարապատիկի չափով:

1. Ծառայություն մատուցողի կողմից Օրենքով սահմանված ժամկետում և պայմաններով կիբեռանվտանգության աուդիտ չանցնելը՝

առաջացնում է տուգանք` սահմանված նվազագույն աշխատավարձի երկուհազարապատիկից երեքհազարապատիկի չափով:

1. Ծառայություն մատուցողի կողմից կիբեռանվտանգության աուդիտի արդյունքներով կազմված հաշվետվությունը օրենքով սահմանված ժամկետում լիազոր մարմին չներկայացնելը՝

առաջացնում է նախազգուշացում կամ տուգանք` սահմանված նվազագույն աշխատավարձի երկուհարյուրապատիկից երեքհարյուրապատիկի չափով:

1. Ծառայություն մատուցողի կողմից տեղեկատվական համակարգի և/կամ կրիտիկական տեղեկատվական ենթակառուցվածքի կիբեռանվտանգության ապահովման համար պատասխանատու անձ (կիբերանվտանգության մասնագետ) չնշանակելը՝

առաջացնում է նախազգուշացում կամ տուգանք` սահմանված նվազագույն աշխատավարձի երկուհարյուրապատիկից երեքհարյուրապատիկի չափով:

1. Լիազոր մարմնի կողմից տեղեկատվական համակարգերում և/կամ կրիտիկական տեղեկատվական ենթակառուցվածքներում կիբեռանվտանգության ապահովման միջոցների կիրառման և Օրենքով նախատեսված այլ պահանջների պահպանման նկատմամբ հսկողություն կամ վերահսկողություն իրականացնելիս ծառայություն մատուցողից պահանջված անհրաժեշտ տեղեկատվությունը, տվյալները, փաստաթղթերը վերջինիս կողմից սահմանված ժամկետում չներկայացնելը կամ ոչ հավաստի կամ ոչ ամբողջական ներկայացնելը՝

առաջացնում է նախազգուշացում կամ տուգանք` սահմանված նվազագույն աշխատավարձի երկուհարյուրապատիկից երեքհարյուրապատիկի չափով:

1. Սույն հոդվածի 1-3-րդ, 7-9-րդ մասերով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով։

1. Սույն հոդվածի 4-6-րդ մասերով սահմանված արարքը վարչական տույժ նշանակելու մասին որոշման անբողոքարկելի դառնալուց հետո` մեկ տարվա ընթացքում կրկին կատարելը`

առաջացնում է տուգանք՝ տվյալ արարքի համար սույն հոդվածի համապատասխան մասով սահմանված տուգանքի չափի կրկնապատիկի չափով՝ լիցենզիայի գործողության կասեցմամբ:

**Հոդված 2.** Օրենսգրքի 243-րդ հոդվածից հետո լրացնել նոր՝ 243.1-ին հոդվածով՝ հետևյալ բովանդակությամբ.

**«Հոդված 243.1 «Կիբեռանվտանգության մասին» օրենքի պահանջների խախտման համար վարչական տույժեր նշանակելու իրավասություն ունեցող մարմինը**

1. «Կիբեռանվտանգության մասին» օրենքով անհատ ձեռնարկատեր կամ իրավաբանական անձ համարվող ծառայություն մատուցողի կողմից նշված օրենքի պահանջների խախտման գործերը քննում են համապատասխան վերահսկող մարմինները, որոնց անունից վարչական տույժեր նշանակում է վերահսկող մարմնի ղեկավարը:
2. «Կիբեռանվտանգության մասին» օրենքով անհատ ձեռնարկատեր կամ իրավաբանական անձ համարվող ծառայություն մատուցողի նկատմամբ վերահսկող մարմին առկա չլինելու կամ վերահսկող մարմնին՝ կիբեռանվտանգության ոլորտում վերապահված գործառույթների իրականացման իրավական կարգավորման բացակայության դեպքում «Կիբեռանվտանգության մասին» օրենքի պահանջների խախտման գործերը քննում է իրավասու մարմինը:
3. Պաշտպանության, ազգային անվտանգության և արտաքին հարաբերությունների ոլորտներում, ինչպես նաև «Կիբեռանվտանգության մասին» օրենքի համաձայն՝ Կառավարության կողմից սահմանված ցանկով հաստատված և լիազորված մարմնին վերապահված տեղեկատվական համակարգերի և կրիտիկական տեղեկատվական ենթակառուցվածքների նկատմամբ «Կիբեռանվտանգության մասին» օրենքի պահանջների խախտման գործերը քննում է ՀՀ ազգային անվտանգության ծառայությանը։
4. Պետական մարմինների պաշտոնատար անձանց կողմից «Կիբեռանվտանգության մասին» օրենքի պահանջների խախտման գործերը քննում են համապատասխան պետական մարմինները, որոնց անունից վարչական տույժեր նշանակում է պետական մարմնի ղեկավարը:»:

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱԶԳԱՅԻՆ ԱՆՎՏԱՆԳՈՒԹՅԱՆ ՄԱՐՄԻՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈԻԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1․** «Ազգային անվտանգության մարմինների մասին» 2001 թվականի դեկտեմբերի 28-ի ՀՕ-294 օրենքի (այսուհետ՝ օրենք) 15-րդ հոդվածի․

1. 1-ին մասի 5․1-ին կետը շարադրել հետևյալ խմբագրությամբ․

իրենց իրավասության սահմաններում իրականացնում են պետական մարմինների կայքերի, էլեկտրոնային հարթակների և այլ տեղեկատվական համակարգերի և կրիտիկական տեղեկատվական ենթակառուցվածքների տեղեկատվական անվտանգության (այդ թվում՝ կիբեռանվտանգության) ապահովումը.

1. 1-ին մասի 5․2-րդ կետը շարադրել հետևյալ խմբագրությամբ․

«օրենսդրությամբ սահմանված կարգով համակարգում են տեղեկատվական համակարգերի և կրիտիկական տեղեկատվական ենթակառուցվածքների կիբեռմիջադեպերին արձագանքելու աշխատանքները.»,

1. 1-ին մասի 5․4-րդ կետում «իրականացնում են» բառերը փոխարինել «իրենց իրավասությունների սահմաններում իրականացնում են» բառերով,
2. 1-ին մասը լրացնել հետևյալ բովանդակությամբ 5․7-րդ և 5․8-րդ կետով․

«5․7) իրականացնում են պաշտպանության, ազգային անվտանգության և արտաքին հարաբերությունների ոլորտներում, ինչպես նաև «Կիբեռանվտանգության մասին» օրենքի համաձայն՝ Կառավարության կողմից սահմանված ցանկով հաստատված և լիազորված մարմնին վերապահված տեղեկատվական համակարգերի և կրիտիկական տեղեկատվական ենթակառուցվածքների նկատմամբ «Կիբեռանվտանգության մասին» օրենքով սահմանված լիազոր մարմնի լիազորություններն ու գործառույթները, այդ թվում՝ «Կիբեռանվտանգության մասին» օրենքով սահմանված պահանջների (չափորոշիչների) համաձայն։

5․8) պետական մարմինների՝ համացանցում տեղակայված տեղեկատվության (այդ թվում՝ պետական մարմինների կայքերի) պաշտպանության, ինչպես նաև համացանցին պետական մարմինների անվտանգ համակցումն ապահովելու համար շահագործում են տեղեկատվական համակարգեր․»։

**Հոդված 2.** Օրենքի 15-րդ հոդվածը լրացնել հետևյալ բովանդակությամբ 1․1-ին և 1․2-րդ մասերով․

«1․1․ Սույն հոդվածի 1-ին մասի 5-րդ, 5․1-ին, 5․2-րդ, 5․3-րդ, 5․4-րդ, 5․7-րդ և 5․8-րդ կետերով նախատեսված լիազորություններն ու գործառույթներն իրականացնելու համար լիազորված մարմնի համակարգում ձևավորվում է Կիբեռպաշտպանության ազգային կենտրոնը (National Cyber Defense Center), որպես կառուցվածքային ստորաբաժանում:

1.2․ Լիազորված մարմնի Կիբեռպաշտպանության ազգային կենտրոնի և «Կիբեռանվտանգության մասին» օրենքի համաձայն ձևավորված համակարգչային արտակարգ իրավիճակների արձագանքման թիմերի միջև տեղեկատվության փոխանակման, ինչպես նաև փոխգործակցության կարգը սահմանվում է Կառավարության որոշմամբ։

**Հոդված 3․**

1․ Սույն օրենքն ուժի մեջ է մտնում «Կիբեռանվտանգության մասին» օրենքի ուժի մեջ մտնելու օրվանից։

2․ Սույն օրենքի 2-րդ հոդվածից բխող Կառավարության որոշումն ընդունվում էսույն օրենքի պաշտոնական հրապարակմանը հաջորդող 6 ամսվա ընթացքում:

3․ Մինչև սույն օրենքից բխող Կառավարության որոշման ընդունումը լիազորված մարմնի կիբեռանվտանգության պաշտպանության ազգային կենտրոնի և համակարգչային արտակարգ իրավիճակների արձագանքման թիմերի միջև տեղեկատվության փոխանակումն, ինչպես նաև փոխգործակցությունն իրականացնում է միայն օրենքներով սահմանված կարգավորումների շրջանակում: